Բառացիորեն երկու օր առաջ մենք Շուշիում էինք, հմայված նայում էինք նոր կառուցվող շենքերին, սոցիալ-մշակութային նշանակության շինություններին: Քաղաքի ազատագրման 20-ամյակը ոգևորել է շատերին, պարտադրել նոր թափ հաղորդել կառուցումներին: Ոգևորված են նաև շատ հայաստանցիներ, ովքեր այս օրերին ուխտագնացություններ են կազմակերպում, իրենց այցերով հաստատում այն իրողությունը, որ Այսրկովկասի հնագույն քաղաքներից մեկը և հայ մշակույթի կարևորագույն կենտրոններից հանդիսացող Շուշին միշտ մեր ուշադրության կենտրոնում է: